text: «абай құнанбаев» (бұрынғы аты «тюмень») семей ертіс бойымен зайсаннан омбы, түмен қалаларына дейін қатынайтын жолаушылар кемесі. 1950 ж. абай есімімен аталған. кемеде абай бөлмесі ашылған. онда абай жинақтары, ақын туралы жазылған еңбектер, өлең-жырлар көрмесі ұйымдастырылып, абай портреті ілінген. бұл портретті кеме боцманы есенғали атамбеков 1980 ж. семейдегі абайдың музейіне тапсырды. тозығы жетіп, кеме 1968 ж. жүзуін тоқтатты.